钦定古今图书集成/明伦汇编/氏族典/第180卷 > 《廖用贤尚友录》 > 全庭训
## 钦定古今图书集成/明伦汇编/氏族典/第180卷 > 《廖用贤尚友录》 > 全庭训

按《金谿县志》：“庭训，万历戊子举人，大成子，授霍丘知
县。丘民迁徙无常，不事农业，额供不可问。庭训严禁
流移，复申饬保甲法，俾互相纠察，朔望必报，民始安
土务本。升潮州郡佐，时援兵鼓噪，守仓惶甚。庭训单
车出谕之，众曰：‘不敢叛，愿得饱耳’。庭训为白守犒之。
不移时，定陞铜仁知府。其地酋土杂处，梗化难治，庭
训恩威并著，至夜，户可不闭。”未几，乞罢归。